Nyuddannet Digital Marketing Specialist søger sin drømmestilling i sin drømmevirksomhed

Jeg søger stillingen som Digital Marketing Specialist, fordi I i mine øjne er en drømmevirksomhed at blive en del af og jeg samtidig mener, at jeg har de faglige kompetencer, som I søger, da jeg har et solidt fundament inde for marketing

**Kompetencer inden for strategi, produktion og eksekvering af indhold på sociale medier**

I mit studiejob som Social Media Manager hos [tidligere virksomhed] har jeg opnået kompetencer inde for at lede sociale medier samt producere content til disse. Jeg har været egenrådig over de sociale medier siden februar i år, hvilket inkluderer strategi, planlægning og eksekvering samt community management og kontakt til eksterne partnere. Jeg kan derfor bidrage med de kompetencer, som I søger inde for content-produktion, strategi og eksekvering på medieprojekter hos jer.

**Events og kommunikation er min spidskompetence**

Jeg har både arbejdet selvstændigt på at organisere og eksekvere events samt skabt dem i samarbejde med mit team. Det har medført, at jeg har kompetencer inde for intern og ekstern koordinering, at lægge en plan for kommunikation omkring eventet til at sikre deltagelse, været kontaktperson og også haft egen deltagelse under eventet for at sikre at alt kører som det skal – både i weekender og efter normal arbejdstid. Jeg har også selvstændigt udført landing pages i CMS program Concrete5, hvor jeg har været tekstforfatter, stået for opsætning og tilføjet SEO nøgleord. Jeg mener derfor, at jeg kan opfylde jeres krav om eksekvering af events samt planlægge, udvikle og koordinere indhold til jeres hjemmeside.

**Motiveret og energifyldt med stærke kommunikationsevner med en passion for branchen**

Mine tidligere kolleger beskriver mig som ambitiøs og energifyldt – og jeg kan garantere, at I vil ansætte en holdspiller, der er drevet af en stor interesse og kærlighed for denne branche og som er sulten efter at prøve sine kræfter og redskaber af hos et brand, som har været en fast del af mit liv i over 10 år. Personligt, fylder musik og sport meget i mit liv, hvorfor jeg ser meget frem til en sommer med Tour de France i Danmark og masser af festivaler. Jeg vil som kollega bidrage med en høj motivation til at præstere og eksekvere og jeg vil glæde mig til at arbejde for en virksomhed, der skaber uforglemmelige oplevelser.

Jeg håber, at jeg fangede jeres opmærksomhed og om muligt vil blive inviteret til en dybdegående samtale om mine kompetencer.

De bedste hilsner,

[navn]